„ Ísland – alveg milljón ! “ er yfirskrift Ferðamálaþings 2013 sem haldið verður í samstarfi Ferðamálastofu og Skipulagsstofnunar , á Hótel Selfossi 2. október næstkomandi . Verður þar fjallað um skipulag , fyrirhyggju og framtíðarsýn í íslenskri ferðaþjónustu . Þingið stendur frá kl. 10:00 - 16:15 og verða flutt á annan tug erinda . Fyrirlesarar eru bæði erlendir og innlendir og koma úr ýmsum greinum . Allir þeir sem starfa við ferðaþjónustu , náttúruvernd , hönnun og skipulag áfangastaða ásamt sveitastjórnarfólki eru hvattir til að mæta en skráning á þingið er á vef Ferðamálastofu .